২০২৩ নাইজেরিয়া আমন্ত্রণমূলক টি২০আই টুর্নামেন্ট
২০২৩ নাইজেরিয়া আমন্ত্রণমূলক টি২০আই টুর্নামেন্ট ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৩ সালের মার্চ ও এপ্রিল মাসে নাইজেরিয়ায় অনুষ্ঠিত হয়। টুর্নামেন্টের সব ম্যাচ লেগোসের তাফাওয়া বালেওয়া চত্বর ক্রিকেট ওভালে অনুষ্ঠিত হয়। টুর্নামেন্টটিতে স্বাগতিক নাইজেরিয়ার সাথে অংশগ্রহণ করে ক্যামেরুন, ঘানা, রুয়ান্ডা ও সিয়েরা লিওন। প্রাথমিকভাবে গাম্বিয়ারও টুর্নামেন্টের অংশগ্রহণের কথা থাকলেও পরবর্তীতে দলটি নিজেদের নাম প্রত্যাহার করে নেয়। এটি ছিল টুর্নামেন্টটির দ্বিতীয় আসর; ২০২২ সালে অনুষ্ঠিত প্রথম আসরের ফাইনালে নাইজেরিয়াকে হারিয়ে বিজয়ী হয়েছিল রুয়ান্ডা। টুর্নামেন্টের ফাইনালে রুয়ান্ডাকে হারিয়ে বিজয়ী হয় নাইজেরিয়া।